Hannes Alfvén
Store norske leksikon,Realfag,Astronomi,Astronomi,Personer innen astronomi
Hannes Alfvén var en svensk astronom, fysiker og nobelprisvinner. Han er kjent for først å ha beskrevet såkalte alfvén-bølger.
Alfvén gjorde grunnleggende studier av magnetohydrodynamikk og plasmafysikk, og deres anvendelse innenfor astrofysikk og geofysikk, spesielt solfysikk. Han utviklet blant annet teori for solflekkdannelse. Alfvén ble tildelt halve Nobelprisen i fysikk i 1970 for «grunnleggende innsats og oppdagelser innen magnetohydrodynamikken».Alfvén var professor ved Kungliga Tekniska Högskolan i Stockholm i 1940–1973.Han har publisert bøkene Cosmical Electrodynamics (1950, 1. del i ny utgave sammen med Carl-Gunne Fälthammar i 1963), On the Origin of the Solar System (1954), Structure and Evolutionary History of the Solar System (1975, med Svante Arrhenius) og Cosmic Plasmas (1981). Populærvitenskapelige bøker i norsk utgave: Atomet–Mennesket–Universet (1965), Verdener og antiverdener (1968). Les mer i Store norske leksikon magnetohydrodynamikk elektrodynamikk plasmafysikk Eksterne lenker Nobelstiftelsen: Nobelprisen i fysikk 1970